Document ID: 31999R2691

Komisijas Regula (EK) Nr. 2691/1999
(1999. gada 17. decembris)
par īstenošanas noteikumiem Padomes Regulai (EK) Nr. 1172/98 par statistikas pārskatiem attiecībā uz autopārvadājumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 25. maija Regulu (EK) Nr. 1172/98 par statistikas pārskatiem attiecībā uz autopārvadājumiem [1], jo īpaši tās 9. pantu,
tā kā:
(1) Saskaņā ar Regulas (EK) Nr. 1172/98 5. pantu Komisijai jānosaka pasākumi datu nosūtīšanai no dalībvalstīm.
(2) Pārejas laikā, kas paredzēts minētās regulas 5. pantā, ir jānosaka valstu kodi starptautiskajiem pārvadājumiem.
(3) Izmantojot divas dažādas valstu kodu sistēmas, kas noteiktas Regulas (EK) Nr. 1172/98 A un G pielikumā, nevar efektīvi iesūtīt datus no dalībvalstīm.
(4) Ir vēlams ieviest jaunu valstu kodu sarakstu, par pamatu ņemot NUTS reģionu kodu sistēmu.
(5) Atbilstīgi jākoriģē Regulas (EK) Nr. 1172/98 A un G pielikums.
(6) Šajā regulā paredzētie pasākumi saskan ar atzinumu, ko iesniegusi Statistikas programmu komiteja, kura izveidota ar Lēmumu 89/382/EEK, Euratom [2],
IR PIEŅĒMUSI ŠO REGULU.
1. pants
Regulu (EK) Nr. 1172/98 groza šādi:
1. Minētās regulas A pielikuma A2 daļas 7. iedaļas tekstu aizstāj ar šādu tekstu:
"7. Tranzītvalstis (ne vairāk par piecām), ko kodē saskaņā ar G pielikumu."
2. Minētās regulas G pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 17. decembrī

Labels: 8
19